จรัมพร ไม่กลัวคลื่นใต้น้ำ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดrr...ดัชนีตลาดยิ่งสูงยิ่งหนาว แตะ 900 จุด แล้วยืนไม่อยู่ เลยลงมาเล่นข้างล่างแบบระมัดระวัง ผสมโรงหุ้นในกลุ่ม ปตท. (PTT) เจอข่าวอินโดนีเซียฟ้องร้อง ปตท.สผ. (PTTEP) เป็นตัวฉุดตลาดเป๋ ร่วงเกือบ 9 จุด ก่อนจะเด้งปิด 890.45 จุด ร่วง 4.33 จุด มูลค่าซื้อขาย 38,410 ล้านบาท
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดrr...ดัชนีตลาดยิ่งสูงยิ่งหนาว แตะ 900 จุด แล้วยืนไม่อยู่ เลยลงมาเล่นข้างล่างแบบระมัดระวัง ผสมโรงหุ้นในกลุ่ม ปตท. (PTT) เจอข่าวอินโดนีเซียฟ้องร้อง ปตท.สผ. (PTTEP) เป็นตัวฉุดตลาดเป๋ ร่วงเกือบ 9 จุด ก่อนจะเด้งปิด 890.45 จุด ร่วง 4.33 จุด มูลค่าซื้อขาย 38,410 ล้านบาท 
โดย...นายกระทิง &amp; หญิงฟลอร์
 




...ต่างชาติซื้อน้อยลงเหลือ 253 ล้านบาท ส่วนใหญ่รายย่อยในประเทศซื้องัดหุ้นขึ้น
...หุ้นเล็ก AIM (แอปโซลูท อิมแพค) ตีซิลลิงขาด 0.09 บาท ซื้อแล้วอม รอสตอรีใหญ่
...“สมพงษ์ เผอิญโชค” บิ๊ก ไทยรุ่ง ยูเนียนคาร์ (TRU) ที่ธุรกิจกำลังรุ่งสมชื่อตามอุตสาหกรรมยานยนต์ มาร่วมงานเสนอข้อมูลให้นักลงทุน 2 วันก่อน ควงลูกชายวัยรุ่นเรียนรู้การเสนอข้อมูลของพ่อ ยังไม่พอยังหนีบไปฟัง “เย็บ ชู ชวน” ค่าย อาปิโก ไฮเทค (AH) นำเสนอข้อมูลต่อด้วย ทายาทรุ่น 3 ขยันอย่างนี้เห็นทีมีแต่รุ่งเรืองทั้งตระกูล
...ฮือฮาทั้งวงการเงินและตลาดทุน เมื่อ “จรัมพร โชติกเสถียร” เอ็มดีตลาดหุ้น ดึง 2 คนนอกสายแบงก์ ร่วมงานในตำแหน่งรองผู้จัดการ เจ้าตัวไม่หวั่นคลื่นใต้น้ำ ย้ำแล้วย้ำอีกคนแบงก์เหมาะกับงานขาย เสริมการตลาด โดยวางตัว “บดินทร์ อูนากูล” ดูงานเคลียริงแทน “โสภาวดี เลิศมนัสชัย” ส่วน “ภากร ปีตธวัชชัย” ที่มีประสบการณ์ออกผลิตภัณฑ์ที่ซับซ้อน ดูงานแทน “วิเชฐ ตันติวานิช”